Diari Oficial de la Generalitat Valenciana


Sumari del DOGV 5465, del 07-03-2007 (2007/2965)

ORDE de 19 de febrer de 2007, de la Conselleria de Cultura, Educació i Esport, per la qual s'aproven les bases i es convoquen els Premis d'Assaig de la Generalitat.
--------------------------------------------------------------------------------------------------------------------------------------------------------------------

### Dades del document

Número de DOGV
:   5465

Data del DOGV
:   07-03-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/2965


Data del document
:   19-02-2007

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * llengua regional
    * literatura
    * distinció honorífica
    * premi cultural

La Generalitat, segons establix l'article 49 de l'Estatut d'Autonomia de la Comunitat Valenciana, té competències en matèria de cultura i investigació. Basant-se en això, resulta oportú fomentar l'estudi i el coneixement de la realitat històrica, geogràfica, cultural, econòmica i antropològica de la Comunitat Valenciana, base del dret d'autogovern i expressió de la seua identitat històrica, com establix l'article 1.1 del nostre Estatut. En este sentit, és mereixedora d'un reconeixement institucional la labor dels que fan de l'estudi de la fenomenologia de la nostra comunitat la seua dedicació vital i la seua orientació investigadora.
Per tot això, fent ús de les facultats que em conferix l'article 35 de la Llei de la Generalitat 5/1983, de 30 de desembre, de Govern Valencià,
ORDENE
Primer
Es convoca concurs públic per a la concessió dels Premis d'Assaig de la Generalitat per a l'any 2007, en les modalitats de castellà i valencià, i s'aproven les bases per què es regix esta convocatòria i els models normalitzats de sol·licitud i documentació necessària (annexos I, II i III).
Segon
L'import global màxim destinat a estes ajudes serà de trenta mil euros (30.000 Euros). Les ajudes es faran a càrrec de l'aplicació pressupostària 42.25.00.150.79, dins la línia de subvenció T5556000 denominada Premis Literaris de la Generalitat, del Pressupost de la Generalitat per a l'any 2007.
DISPOSICIONS FINALS
Primera
Es delega en el director general del Llibre i Biblioteques la facultat de resoldre la concessió d'estos premis i se l'autoritza perquè, en l'àmbit de les seues competències, adopte les mesures necessàries per al desplegament i l'execució d'esta orde.
Segona
La present orde produirà efectes des del mateix dia de la publicació en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé es podrà plantejar directament un recurs contenciós administratiu, en els terminis i davant els òrgans que s'indiquen a continuació:
a) El recurs de reposició haurà d'interposar-se davant el conseller de Cultura, Educació i Esport en el termini d'un mes comptador des de l'endemà de la publicació.
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació.
València, 19 de febrer de 2007
El conseller de Cultura, Educació i Esport
Alejandro Font de Mora Turón
BASES DE LA CONVOCATÒRIA
Bases de la convocatòria per a l'adjudicació dels Premis d'Assaig de la Generalitat per al 2007
Primera. Objecte de la convocatòria
a) Els Premis d'Assaig de la Generalitat es concediran en dos modalitats:
Premi d'Assaig escrit en valencià
Premi d'Assaig escrit en castellà
b) Els premis estaran dotats amb la quantitat de quinze mil euros (15.000 Euros) en la modalitat en valencià i uns altres quinze mil euros (15.000Euros) en la modalitat en castellà.
c) Els premis poden ser declarats deserts en una o en les dos modalitats.
Segona. Condicions i finalitat
a) Els assajos, escrits en valencià o castellà, segons la modalitat a què s'opte, es presentaran en folis impresos a doble espai, per una sola cara, acompanyats d'una còpia en suport informàtic, i seran d'extensió lliure. Podran estar escrits per un o per diversos autors.
b) En la modalitat de castellà, el tema haurà de versar sobre qualsevol aspecte relatiu a la Comunitat Valenciana, la seua geografia, antropologia, història, cultura, llengua, economia, literatura, institucions jurídiques pròpies o qualsevol matèria que afavorisca un coneixement més ple de la Comunitat Valenciana com a realitat humana i política. En la modalitat de valencià, les obres presentades podran versar sobre qualsevol temàtica i hauran d'estar redactades segons la regulació lingüística i ortogràfica acceptada per l'Acadèmia Valenciana de la Llengua.
c) Les obres presentades abordaran un tema estudiat orgànicament, tractat sistemàticament i, per tant, no podran presentar-se meres recopilacions d'articles.
d) El jurat valorarà la qualitat literària de l'assaig a més del contingut científic.
e) Les obres presentades als premis hauran de ser inèdites, a estos efectes, s'entendrà com a inèdit que el contingut no haja sigut publicat almenys en un 70%.
Tercera. Requisits dels beneficiaris
a) Podran optar a estos Premis d'Assaig totes aquelles persones físiques, majors d'edat, de qualsevol nacionalitat, que no hagen obtingut el premi en l'anterior convocatòria.
b) No podran obtindre la condició de beneficiaris aquells sol·licitants que incórreguen en algun dels supòsits previstos en l'article 13 de la Llei 38/2003, de 17 de novembre, General de Subvencions.
c) No podran obtindre la condició de beneficiaris aquells sol·licitants que no es troben, en finalitzar el termini de presentació de la sol·licitud, al corrent de les obligacions tributàries i davant la Seguretat Social.
Quarta. Incompatibilitat del premi
La concessió del premi és incompatible amb l'obtenció concurrent de subvencions, ajudes, ingressos o recursos per a la mateixa finalitat procedents d'altres Administracions o Ens públics o privats, nacionals, de la Unió Europea o dels organismes internacionals, i podrà donar lloc a la modificació de la resolució de concessió, en els termes establits per a la concessió i regulats a la base sexta d'estes bases.
Quinta. Termini de les sol·licituds i documentació a presentar
1. El termini de presentació de sol·licituds serà d'un mes comptat des de l'endemà de la publicació d'esta convocatòria en el Diari Oficial de la Comunitat Valenciana. Quan l'últim dia del termini siga inhàbil, s'entendrà prorrogat al primer dia hàbil següent.
2. Podran presentar sol·licituds persones físiques, que hauran de formalitzar-se segons el model inclòs en l'annex I de la present orde, i anirà acompanyada dels originals o de fotocòpies compulsades dels documents següents:
a) Fotocòpia compulsada del DNI de l'autor o autors.
b) L'obra es presentarà en folis impresos a doble espai, per una sola cara, acompanyats d'una còpia en suport informàtic.
c) Certificats acreditatius que els autors es troben al corrent de les obligacions tributàries, tant pel que fa als tributs estatals com als autonòmics, i davant la Seguretat Social, referits als 12 mesos anteriors a la sol·licitud.
Si el certificat no fóra expedit per l'òrgan competent en el termini assenyalat, o si el termini es prolongara més enllà de l'establit per a sol·licitar la subvenció, s'haurà d'acompanyar la sol·licitud de subvenció de l'acreditació d'haver sol·licitat el certificat, i aportar-lo posteriorment una vegada siga expedit per l'òrgan corresponent.
Els sol·licitants que ho desitgen podran autoritzar la Direcció General del Llibre i Biblioteques per a demanar el certificat d'estar al corrent de les obligacions de la Seguretat Social davant la Tresoreria General de la Seguretat Social de manera telemàtica. Acollir-se per l'interessat a esta norma comporta la seua autorització expressa a la Direcció General del Llibre i Biblioteques per a sol·licitar esta dada a la Tresoreria General de la Seguretat Social.
d) Declaració responsable firmada pels sol·licitants de no trobar-se incursos en les prohibicions establides en l'art. 13 de la Llei 38/2003, de 17 de novembre, General de Subvencions, segons model inclòs en l'annex II.
3. La documentació assenyalada en l'apartat anterior anirà dirigida al Servici del Llibre i Biblioteques, de la Direcció General del Llibre i Biblioteques (Monestir Sant Miquel dels Reis. Avinguda Constitució, 284. 46911 València), i es podrà presentar, compulsada com cal quan siga fotocòpia, en el Registre Auxiliar de la Biblioteca Valenciana (Monestir Sant Miquel dels Reis, av. Constitució, 284. 46263 València), en el registre de les direccions territorials de Cultura, Educació i Esport de Castelló, València o Alacant, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
4. Les instàncies de sol·licitud es facilitaran als interessats en el Registre Auxiliar de la Biblioteca Valenciana, i en el registre de les direccions territorials de Cultura, Educació i Esport de Castelló, València o Alacant.
5. Si la sol·licitud no fóra presentada en el Registre Auxiliar de la Biblioteca Valenciana, es recomana remetre un fax a l'òrgan gestor de la convocatòria (Direcció General del Llibre i Biblioteques: 268468637), on s'indique el número i la data d'entrada al registre i l'òrgan on s'ha presentat la sol·licitud.
6. Si la sol·licitud no reunix els requisits i documents que s'assenyalen en esta base es requerirà l'interessat perquè, en el termini de deu dies, esmene la falta o acompanye els documents preceptius, amb indicació que, si no ho fa, s'entendrà que desistix de la petició amb una resolució prèvia, d'acord amb l'article 71, apartat 1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.
Sexta. Procediment de concessió
a) La Direcció General del Llibre i Biblioteques serà l'òrgan competent per a l'ordenació i la instrucció del procediment de concessió de la subvenció.
b) El jurat estarà integrat pels membres següents:
President: el director general del Llibre i Biblioteques.
Vicepresident: el cap de l'Àrea de Coordinació del Llibre i Biblioteques.
Vocals: un mínim de tres i un màxim de set, nomenats pel conseller de Cultura, Educació i Esport entre persones de reconegut prestigi intel·lectual de la Comunitat Valenciana.
Secretari: un cap de Servici de la Direcció General del Llibre i Biblioteques, sense dret a vot.
c) El jurat prendrà les decisions per majoria dels seus integrants i serà diriment, en cas d'empat, el vot de qui el presidisca. En tot cas el funcionament del jurat s'ajustarà al règim previst en els articles 22 a 27 de la Llei 30/1992, de Règim Jurídic de les Administracions Públiques i del Procediment Administratiu Comú.
d) Si el nombre d'obres presentades ho requerira podrà constituir-se una comissió especialitzada nomenada pel director general del Llibre i Biblioteques, a fi de realitzar una selecció prèvia de les obres finalistes a valorar pel jurat.
e) Així mateix, el jurat, en les seues deliberacions finals, podrà demanar l'assessorament d'experts en les matèries sobre les quals versen les obres.
f) El jurat elevarà el seu informe d'adjudicació al cap de l'Àrea de Coordinació del Llibre i Biblioteques, el qual actuarà com a òrgan instructor i formularà una proposta de resolució al director general del Llibre i Biblioteques, facultat en esta orde per a resoldre la concessió del premi.
g) Si en el termini de sis mesos, comptats des que produïsca efectes la present orde, no s'ha dictat i notificat la resolució corresponent, s'entendrà que la petició ha sigut desestimada.
h) El veredicte del jurat es farà públic amb la publicació en el Diari Oficial de la Comunitat Valenciana de la resolució del director general del Llibre i Biblioteques. L'acte d'entrega del premi s'efectuarà, amb la solemnitat adequada, en un acte que s'anunciarà oportunament.
i) Competix al jurat la interpretació i l'aplicació d'estes bases, així com resoldre les incidències que es deriven del seu contingut. Les decisions del jurat, tant pel que fa al veredicte dels Premis com a l'aplicació i la interpretació de les bases, són inapel·lables i, per tant, no serà possible cap recurs contra estes decisions.
Sèptima. Difusió
a) La Generalitat es reserva el dret de publicar les obres premiades, sempre que l'autor done la conformitat, de manera que la concessió dels premis implica, si és el cas, la cessió dels drets d'autor per a la primera edició, que es publicaria dins les col·leccions de la Biblioteca Valenciana. A este efecte, en el termini màxim de tres mesos, comptats des del dia en què es faça públic el veredicte del jurat, si la Generalitat optara per publicar les obres premiades, ho comunicarà a l'autor o autors.
b) Els originals de les obres no premiades podran ser retirats pels autors en el termini màxim de sis mesos, comptats des de la data en què es faça públic el veredicte del jurat. Si, transcorregut eixe termini, els originals no foren retirats pels autors o els seus representants legals, es destruiran.
c) La Generalitat no es farà responsable de la pèrdua dels originals presentats.
Octava. Acceptació bases
La presentació d'una obra a estos premis implica per part del seu autor o autors l'acceptació total de les bases que els regixen.
Novena. Forma de pagament
a) El pagament s'efectuarà per mitjà de transferència bancària, i sempre que el beneficiari complisca els requisits exigits per la Llei 38/2003, de 17 de novembre, General de Subvencions, tal com s'exigix en les presents bases.
b) Per a fer efectiu este pagament, la persona beneficiària haurà d'haver presentat, en el termini de 30 dies a partir de la recepció de la notificació de la resolució, un imprés d'altes de tercers per a pagaments de la Generalitat omplit com cal, segons model de l'annex III.
Deu. Obligacions del beneficiari
Són obligacions dels beneficiaris:
a) Acreditar davant la Conselleria de Cultura, Educació i Esport el compliment dels requisits i les condicions que determinen la concessió de l'ajuda.
b) Aportar documentació acreditativa que es troben al corrent de les obligacions tributàries -tant pel que fa als tributs estatals com als autonòmics- i davant la Seguretat Social.
c) El sotmetiment a les actuacions de control financer que corresponen a la Intervenció General, en relació amb les ajudes concedides.
d) Comunicar a la Conselleria de Cultura, Educació i Esport l'obtenció de subvencions, ajudes, ingressos o recursos que financen la mateixa finalitat, procedents de qualssevol administracions o ens públics, tenint en compte allò previst en la base quarta d'esta convocatòria.
e) Adoptar les mesures de difusió contingudes en l'apartat 4 de l'article 18 de la Llei 38/2003, de 17 de novembre, General de Subvencions.
f) Procedir al reintegrament dels fons percebuts en els supòsits previstos en els articles 36 i 37 de la Llei 38/2003, de 17 de novembre, General de Subvencions.
Onze. Causes de reintegrament
Serà procedent el reintegrament de les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament, en els casos previstos en els articles 36 i 37 de la Llei 38/2003, de 17 de novembre, General de Subvencions.
Dotze. Infraccions i sancions administratives
Les infraccions i sancions administratives que es deriven de les funcions de control que corresponen a la Intervenció de la Generalitat es regularan d'acord amb el que preveu el títol IV de la Llei 38/2003, de 17 de novembre, General de Subvencions.